Chernogoriya ayollar futbol ligasi

Chernogoriya ayollar futbol ligasi (qisqartma holda 1. ŽFL nomi bilan ham tanilgan) — Chernogoriya ayollar futbolining eng yuqori darajadagi ligasi. Chernogoriya ayollar futbol ligasi Chernogoriya futbol assotsiatsiyasi tomonidan tashkil qilingan.

Chernogoriya ayollar futbol ligasining gʻolib jamoasi UEFA Ayollar Chempionlar Ligasida ishtirok etish huquqiga ega.

Ayollar futboli boʻyicha Chernogoriyadagi birinchi milliy musobaqa 2008-2009-yilgi mavsumda oʻtkazilgan, ammo Chernogoriya ayollar futbol ligasi oʻzining ilk mavsumini 2011-2012-yillarda oʻtkazgan.

Tarixi 
Chernogoriya ayollar futboli tarixi Chernogoriya mustaqilligi referendumi qabul qilinganidan keyingi davrda boshlangan. Birinchi ayollar klubi 2005-yilda tashkil etilgani bilan bir qatorda, ayollar futboli boʻyicha milliy musobaqalar oradan 3 yill oʻtib boshlandi. 2008-yilda Chernogoriya futbol assotsiatsiyasi milliy ayollar terma jamoasini va birinchi ayollar musobaqasi, FSCG Trophy (FSCG kubogi) deb nomlangan turnirni tashkil etdi. 2008-2009-yilgi birinchi Chernogoriya ayollar futbol ligasi mavsumida FSCG kubogi oʻyinlari 60 daqiqa davom etdi, yetti martagacha zaxiradan maydonga oʻyinchi tushirishga ruxsat berildi. 2011-2012-yilgi mavsumdan boshlab Chernogoriya ayollar futbol ligasi tashkil etildi (1. ŽFL).

FSCG kubogi (2008-2011) 
FSCG kubogi Chernogoriyadagi ayollar oʻrtasidagi ilk musobaqa boʻlib uch mavsum davom etdi. Aslida 60 daqiqa davom etgan bellashuvlar Chernogoriya ayollar futboli birinchi ligasini tashkil etishga tayyorgarlik edi. FSCG kubogining dastlabki ikki mavsumida(2008-2009, 2009-2010) Podgoritsadan ŽFK Palma jamoasi chempion boʻldi (jamoa 2016-2017-yilgi mavsumdan ŽFK Budućnost Podgorica nomi bilan oʻynaydi). 2010-2011-yilgi mavsumda Niksich sharidan ŽFK Ekonomist jamoasi gʻolib boʻldi. FSCG kubogining birinchi mavsumida atigi toʻrtta klub ishtirok etgan boʻlsa, 2010-2011-yilgi mavsumgacha musobaqada oltita jamoa ishtirokchi sifatida ishtirok etdi..

Chernogoriya ayollar futbol ligasi (2011-hozirga qadar) 
Chernogoriya ayollar ligasining dastlabki oʻyinlari (1. ŽFL) 2011-yilning kuzida boshlangan. Chernogoriya ayollar futbol ligasi birinchi mavsumida anʼanaviy futbol qoidalarga ega boʻlgan yangi musobaqada (90 daqiqalik oʻyinl, 3 marta zahiradan maydonga oʻyinchi tushirish) Chernogoriyaning barcha uchta mintaqasidan (shimoliy, markaziy va janubiy) ishtirokchilar bor edi. 2011-yildan 2015-yilgacha boʻlgan davrda Chernogoriya ayollar futbol ligasida eng muvaffaqiyatli jamoa ŽFK Ekonomist edi. Ular ketma-ket toʻrtta chempionlikni qoʻlga kiritishdi, asosan mavsumlarni bironta ham magʻlubiyatsiz yakunladilar. ŽFK Ekonomist muvaffaqiyatlari 2015-2016-yilgi mavsumda yakunlandi. Bu yilgi mavsumda Chernogoriya ayollar futbol ligasining gʻolibi Plyevlyalik ŽFK Breznica jamoasiboʻldi. Bu ŽFK Breznica jamoasi ustunligi davrining boshlanishi edi. jamoa Chernogoriyadagi COVID-19 pandemiyasi tufayli toʻxtatilgan 2019-2020-yilgi mavsumni ham oʻz ichiga olgan holda ketma-ket oltita chempionlikni qoʻlga kiritishdi. 2020-2021-yilgi Chernogoriya ayollar futbol ligasi mavsumi eng qizgʻin chempionlik poygasi bilan esda qoldi: ŽFK Breznitsa jamoasi ŽFK Budućnost jamaosi ustidan bitta gol koʻproq farq evaziga gʻalaba qozondi.

Chempionlar va eng yaxshi toʻpurarlar roʻyxati

Chernogoriya ayollar futbol ligasi chempion jamoalari roʻyxati

Chempion jamoalar reytingi

Eng yaxshi toʻpurarlar roʻyxati (mavsumlar kesimida)

Jamoalar

Hamma vaqtdagi Chernogoriya ayollar futbol ligasi jamoalari (2008-) 
Chernogoriya Ayollar Ligasi tashkil etilganidan beri 16 ta turli klublar ishtirok etishdi. Quyida Birinchi ligadagi mavsumlar soni va umumiy oʻyinlar, gʻalabalar, duranglar va magʻlubiyatlar bilan ishtirokchilar roʻyxati keltirilgan.

Chernogoriya ayollar futbol ligasi ichki rekordlari 

Quyida Chernogoriya ayollar futbol ligasining ichki rekordlari roʻyxati berilgan.
 Ligadagi eng yirik gʻalaba/magʻlubiyat: 28-0, Budućnost vs. Ribnica, 29.04.2012 (mavsum 2011-12); 27-0, Ekonomist vs. Cvetex, 28.03.2014 (mavsum 2013-14)
 Eng uzun magʻlubiyatsiz seriya: 91 oʻyin, Ekonomist, 20.05.2010 — 09.11.2015
 Eng uzun gʻalabali seriya: 88 oʻyin, Ekonomist, 20.05.2010 — 24.09.2015
 Gʻalabasiz davam etgan eng uzoq oʻyinlar: 20 ta oʻyin, Ulcinj, 18.05.2013 — 19.05.2014
 Eng uzoq davom etgan magʻlubiyatli oʻyinlar: 19 oʻyin, Cvetex, 23.09.2017 — 02.12.2018
 Mavsum boʻyicha eng koʻp ochkolar: 54, Ekonomist, 2013-2014-yilgi mavsum
 Mavsum boʻyicha eng kam ball: 0, Ribnica, 2010-2011-yil; Durmitor, mavsum 2012-2013; Lovćen, 2016-2017
 Mavsum boʻyicha urilgan eng koʻp gollar soni: 252, Ekonomist, 2013-2014-yilgi mavsum
 Mavsum boʻyicha eng koʻp oʻtkazib yuborilgan gollar soni: 131, Cvetex, 2015-2016-yilgi mavsum.

Manbalar:

Joriy klublar roʻyxati (2020-2021) 
2020-2021-yilgi Chernogoriya ayollar birinchi ligasi mavsumi Chernogoriya oliy darajadagi ayollar futbolining 13-mavsumidir. Ushbu mavsumda ŽFK Breznica chempionlik unvonini himoya qilmoqda. Chernogoriya ayollar futbol ligasini 2020-2021-yilgi mavsumda quyidagi beshta klub yakunlandi.

Chernogoriya klublari Yevropa musobaqalarida 
2012-2013-yilgi mavsumdan beri Chernogoriya ayollar ligasi chempioni UEFA Ayollar Chempionlar Ligasida oʻynamoqda. 2012-2015-yillarda Chernogoriya ayollar futbol ligasining UEFA Ayollar Chempionlar Ligasida ishtirok etgan yagona vakili ŽFK Ekonomist jamoasi edi. 2016-2017-yilgi mavsumdan 2020-2021-yilgi mavsumgacha Chernogoriya shaeafini UEFA Chempionlar Ligasida ŽFK Breznitsa jamoasi himoya qilmoqda.

Quyida Chernogoriya klublarining UEFA Ayollar Chempionlar Ligasidagi ochkolari jadvali keltirilgan.

Yana qarang 

 Chernogoriya kubogi
 Chernogoriya futbol assotsiatsiyasi
 Chernogoriya futboli

Manbalar

Havolalar 

 Chernogoriya ayollar ligasi federatsiyasi veb-saytida
 mnesport.me 
 cg-fudbal.com
Yevropadagi eng yuqori darajadagi ayollar futbol ligalari
Chernogoriya